Ла̀саро Ка̀рденас дел Рѝо () е мексикански политик, президент на Мексико през периода от 1934 до 1940. Национализира чуждестранните петролни компании, железниците и след мандата си е един от най-запалените поддръжници на Кубинската революция и Кастро. Карденас е един от по-левите мексикански президенти, който се идентифицира с накърнената национална гордост на Мексико още от годините на анексирането на Тексас, Ню Мексико, Аризона, Калифорния и Орегон по силата на договора от Гуадалупе-Идалго. В определени моменти от кариерата си е изразител както на левите, така и на десните политически елементи; името му се споменава във връзка с елементи на мексикански национализъм, а така също и с анти-империализъм и дори комунизъм. През времето на президентството си застава на страната на работниците в почти всички конфликти. Някои историци твърдят, че това се дължи на затрудненото му детство и юношество, работейки от 14-годишна възраст, за да изхранва останалото на неговите две ръце семейство, и поради факта, че е родом от един от най-бунтовните щати на Мексико. „Преди всичко президентството на Ка̀рденас е период на бурни икономически промени като поощряването на инфраструктурите и напредъка на напоителните системи. Ка̀рденас поощрява системата на дребни селски кооперативи (ехидоси), които дават поминък на стотици хиляди селяни Описван е от всички негови биографи, историци и критици като "неамбициозен," но в живота му нещата се развиват като че "винаги с външна намеса".